CELEX: C2007/211/41
Language: lt
Date: 2007-09-08 00:00:00
Title: Byla C-305 2007 m. liepos 2 d. Tribunale civile di Genova (Italija) pateiktas prašymas priimti prejudicinį sprendimą byloje Radiotelevisione italiana SpA (RAI) prieš PTV Programmazioni Televisive SpA

8.9.2007   
            
            
               LT
            
            
               Europos Sąjungos oficialusis leidinys
            
            
               C 211/22
            
         2007 m. liepos 2 d. Tribunale civile di Genova (Italija) pateiktas prašymas priimti prejudicinį sprendimą byloje Radiotelevisione italiana SpA (RAI) prieš PTV Programmazioni Televisive SpA
   
   (Byla C-305)
   (2007/C 211/41)
   Proceso kalba: italų
   Prašymą priimti prejudicinį sprendimą pateikęs teismas
   
      Tribunale civile di Genova (Italija)
   Šalys pagrindinėje byloje
   Ieškovė: Radiotelevisione italiana SpA (RAI)
   Atsakovė: PTV Programmazioni Televisive SpA
   Prejudiciniai klausimai
   
               1.
            
            
               Ar visiems transliacijos signalus priimančią įrangą turintiems subjektams nustatytas mokestis, skirtas finansuoti viešąsias televizijos paslaugas, įvertinus jį nacionaliniu ir regioniniu mastu, yra valstybės pagalba EB sutarties 87 straipsnio prasme?
            
         
               2.
            
            
               Teigiamai atsakius į pirmą klausimą, ar Italijos užsienio reikalų ministrui 2005 m. balandžio 20 d. adresuotas Komisijos sprendimas yra nesuderinamas su Bendrijos teise dėl klaidingų faktinių aplinkybių ar klaidingo šių aplinkybių įvertinimo, nes jame pripažįstama, kad 86 straipsnio 2 dalyje numatyta išimtis yra taikoma RAI mokesčiui, tačiau neatsižvelgiama į tai, kad: i) transliuotojas koncesininkas įgyvendina viešąją transliacijos paslaugą regioniniu mastu, regioniniuose teisės aktuose ar atskirose paslaugų sutartyse neapibrėžus užduočių, kurias turi vykdyti transliuotojas, atsižvelgdamas į programų transliacijos regioniniu mastu nustatytą laiką ir tinklelį; ii) nesant viešosios paslaugos pareigų apibrėžimo, negali būti patikrinta, ar regioniniu mastu teikiamai viešajai paslaugai įgyvendinti skirtos valstybės lėšos buvo panaudotos tik su viešąja paslauga susijusiai veiklai; iii) transliuotojas koncesininkas nebuvo oficialiai paskirtas vykdyti specialias viešosios paslaugos pareigas, jam buvo tik bendrai leista teikti regionines viešąsias paslaugas?
            
         
               3.
            
            
               Ar EB sutarties 86 straipsnis draudžia nacionalinės teisės aktus, kurie vietos rinkoje tik regionams suteikia kompetenciją priimti aktus, nustatančius iš valstybės lėšų subsidijuojamas atitinkamas regionines viešosios paslaugos užduotis, ir pagal kuriuos šių užduočių vykdymas turi būti patikėtas išimtinai RAI SpA nesilaikant jokios viešųjų pirkimų tvarkos?